ເກົາຫຼີເໜືອ ອວດອ້າງ ຄວາມສາມັກຄີ ຫຼັງຈາກ ກວາດລ້າງ ຜູ້ນຳພາອາວຸໂສ
ຜູ້ນຳເກົາຫຼີເໜືອ ກ່າວວ່າ ປະເທດຂອງທ່ານ ມີຄວາມສາມັກຄີກັນທີ່ແໜ້ນແຟ້ນ ຫຼັງຈາກໄດ້ກວາດລ້າງ ຜູ້ນຳພາອາວຸໂສ.
ທ່ານກິມ ຢອງອຸນ ຜູ້ນຳເກົາຫຼີເໜືອ ໃຊ້ການກ່າວຄຳປາໄສໃນ ໂອກາດວັນຂຶ້ນປີໃໝ່ເພື່ອອວດອ້າງຄວາມສາມັກຄີທີ່ແໜ້ນແຟ້ນ ໃນກຸງພຽງຢ້າງ ຫຼັງຈາກມີການກວາດລ້າງຄະນະນຳພາຂັ້ນອາວຸ ໂສທີ່ໜ້າຕື່ນຕົກໃຈນັ້ນ ທ່ານກິມກ່າວວ່າ ການປະຫານຊີວິດທ່ານ Jang Song Thaek ໃນເດືອນແລ້ວນີ້ ຊຶ່ງເປັນອາວເຂີຍແລະເປັນຜູ້ມີອຳນາດຫຼາຍອັນ ດັບສອງ ແມ່ນຈຳເປັນເພື່ອຫຼີກເວັ້ນຈາກການແຕກອອກເປັນພັກ ຝ່າຍຢູ່ໃນພັກກຳມະກອນ ທີ່ປົກຄອງປະເທດໃນປັດຈຸບັນ ທ່ານກິມກ່າວວ່າ “” ດັ່ງດຽວກັນກັບຄຳປາໄສໃນຫຼາຍໆປີຜ່ານມານັ້ນ ທ່ານກິມໄດ້ສົ່ງສານທີ່ສັບສົນທັງການຂົ່ມ ຂູ່ແລະການປອງດອງກັນໄປຍັງໂລກພາຍນອກ ທ່ານກິມກ່າວວ່າ ເກົາຫຼີເໜືອຈະທຳຄວາມພະຍາຍາມຕ່າງໆ ຢ່າງແຂງຂັນ ເພື່ອປັບປຸງ ຄວາມສຳພັນໃຫ້ດີຂຶ້ນກັບເກົາຫຼີໃຕ້ໃນປີນີ້ ແຕ່ທ່ານກໍໄດ້ຂົ່ມຂູ່ສະຫະລັດ ດ້ວຍຄວາມຫາຍຍະນະດ້ານນີວເຄລຍທີ່ໃຫຍ່ຫຼວງ